ഇത് വലിച്ച് നീട്ടാന് താല്പ്പര്യമില്ല, പ്രതികരിച്ച് പോയതാണ് ജോജുവിനു വേണ്ടി ടിനി ടോം Photo: Facebook കൊച്ചി: കോണ്ഗ്രസിന്റെ റോഡുപരോധത്തിനെതിരെ പ്രതിഷേധിച്ചതിനെത്തുടര്ന്നുണ്ടായ വിവാദങ്ങള് തനിക്ക് വലിച്ച് നീട്ടാന് യാതൊരു താത്പര്യവും ഇല്ലെന്ന് നടന് ജോജു ജോര്ജ്. സഹനടനും സുഹൃത്തുമായ ടിനി ടോം ആണ് ജോജുവിനു വേണ്ടി പ്രതികരിച്ചത്. വൈകാരികമായി വിഷയത്തില് പ്രതികരിച്ചുപോയതാണ്, പ്രശ്നങ്ങള് രമ്യമായി പരിഹരിക്കപ്പെടുകയാണ് വേണ്ടത്, ഇനി ഈ വിഷയത്തില് ഒരു പത്ര സമ്മേളനം നടത്താനൊന്നും താല്പ്പര്യമില്ല തുടങ്ങിയ കാര്യങ്ങളാണ് ജോജുവിന് വേണ്ടി താരം വ്യക്തമാക്കിത്. മദ്യപാനി എന്ന് വിളിച്ച് ആക്ഷേപിച്ചതിലും സ്ത്രീകളെ അധിക്ഷേപിച്ചുവെന്ന ആരോപണവുമെല്ലാം ഏറെ ബുദ്ധിമുട്ടിച്ചുവെന്നും ജോജു പറഞ്ഞതായി ടിനി ടോം പറഞ്ഞു. ജോജുവിനോട് താന് സംസാരിച്ചിരുന്നു. പ്രശ്നം വലിച്ചു നീട്ടാന് താല്പ്പര്യമില്ല എന്നാണ് അദ്ദേഹം എറഞ്ഞത്. ഒരു പ്രത്യേക രാഷ്ട്രീയ അജണ്ടയുടെ ഭാഗമായല്ല ജോജു വിഷയത്തില് പ്രതികരിച്ചത്, ജോജുവിന്റെ കുടുംബം കോണ്ഗ്രസിന്റെ സന്തത സഹചാരികളാണ് അതുകൊണ്ട് തന്നെ കോണ്ഗ്രസിനോട് ഒരു പ്രത്യേക എതിര്പ്പുമില്ല എന്നും നടന് വ്യക്തമാക്കി. ചെയ്യാത്ത കാര്യങ്ങള്ക്ക് ജോജുവിനെ കോണ്ഗ്രസ് ആക്രമിച്ചതിലാണ് അദ്ദേഹത്തിന് വിഷമം. ഏത് മനുഷ്യരായാലും അത്തരത്തില് പെരുമാറി പോകും. എന്റെ പള്ളിയില് പ്രദക്ഷിണം നടക്കുമ്ബോള് വഴി തടസപെടുന്നതിനെതിരെ ഞാന് പ്രതികരിച്ചിട്ടുണ്ട്. അമ്മയുടെ എക്സിക്യൂട്ടീവ് അംഗം എന്ന നിലയില് കൂടിയാണ് താന് സംസാരിക്കുന്നത്. സംഘടന ഔദ്യോഗിക പ്രസ്താവന ഇറക്കിയിട്ടില്ല. സാധാരണക്കാരന് വേണ്ടിയാണ് സമരം ചെയ്യുന്നതെങ്കില് ഒരിക്കലും അവരെ ദ്രോഹിച്ച് കൊണ്ടാകരുത് സമരങ്ങള് എന്ന് വ്യക്തിപരമായി തനിക്ക് ആഗ്രഹമുണ്ട്.എല്ലാ രാഷ്ട്രീയ പാര്ട്ടികളോടും സഹകരിക്കുന്ന സംഘടനയാണ് അമ്മ. നമ്മുക്കാരോടും വിരോധമില്ല, ടിനി ടോം പറഞ്ഞു. അതേസമയം നടനെതിരെ കേസെടുത്തില്ലെങ്കില് കോടതിയെ സമീപിക്കാനൊരുങ്ങുകയാണ് കോണ്ഗ്രസ്. പോലീസ് ഏകപക്ഷീയമായാണ് വിഷയത്തില് ഇടപെടുന്നതെന്ന് കോണ്്ഗ്രസ് നേതാക്കള് കുറ്റപ്പെടുത്തി. വനിതാ പ്രവര്ത്തകര് നല്കിയ പരാതിയില് പോലും കേസ് എടുക്കാന് പോലീസ് തയ്യാറാകുന്നില്ല. സംഭവസ്ഥലത്ത് വെച്ച് സ്ത്രീകളോട് വളരെ മോശമയാിട്ടായിരുന്നു ജോജു പ്രതികരിച്ചത്.